**61.**

Katalog: Berilo 3, str. 71

- podoba in simbolika

- svobodni verz

- paralelizem

# DANE ZAJC: ČRNI DEČEK

Dane Zajc je pesnik druge povojne pesniške generacije; v svoji poeziji izraža novo občutje sveta, polno bolečine, obupa, nesmiselnosti človekovega početja, umiranje itd. Njegove pesmi so prežete z občutji osamljenega bivanja sredi razkroja vseh tradicionalnih vrednot. Človek je v takem svetu le igrača neznanih in nespoznavnih sil. Pogosto zapada v brezno obupa, absurda, toda nikoli se ne vda resignaciji, to velja tudi za pesem Črni deček.

Podoba in simbolika:

Podoba dečka v pesmi Črni deček je podoba ali simbol pesnika sredi razpadajočega sveta. Čeprav ne vidi smisla v svojem početju, vseeno poje. Čeprav je sam sredi puščave, sizifovsko vztraja, ker čuti, da mora vztrajati.

Svobodni verz in paralelizmi:

Pesem je zapisana v svobodni kitični obliki in v svobodnem verzu. V besedilu so številni paralelizmi členov, značilni za stara biblijska pesemska besedila. Ritem ustvarjajo ponavljanja.